Tubai

Tubai (sen. tub. „uolų žmonės“MacMichael, Harold: A history of the Arabs in the Sudan and some account of the people who preceded them and of the tribes inhabiting Darfur. 1922. , taip pat Tibu, Tibbu, Tebu, Tubu, Tebou, Umbararo) – šiaurės Čado, pietų Libijos, šiaurės rytų Nigerio ir šiaurės vakarų Sudano tauta. Jie kalba tubų kalba, kuri priklauso Nilo-Sacharos kalbų šeimai, Sacharos kalbų pogrupiui. Dauguma jų gyvena Tibesčio kalnyne, kuris senąja tubių kalba vadinamas Uolietais kalnais (nuo jų kilo ir tautos pavadinimas). Jų yra apie 350 tūkst., dauguma musulmonai. Daugelis klajokliai gyvulių augintojai, nors dabar didžioji dauguma gyvena pusiau sėsliai. Visuomenės sistema paremta klanais, kurie valdo oazes, ganyklas ir šulinius. Tauta dalinama į dvi giminingas grupes: tedus ir dazas. Daugelis Čado lyderių buvo tubai, tarp jų prezidentai Goukouni Oueddei ir Hissène Habré.

 Šaltiniai 

Kategorija:Čado tautos
Kategorija:Sudano tautos
Kategorija:Nigerio tautos
Kategorija:Libijos gyventojai
Kategorija:Sacharos grupės tautos